Muutettu ehdotus: Euroopan parlamentin ja neuvoston direktiivi mittauslaitteista (komission esittämä EY:n perustamissopimuksen 250 artiklan 2 kohdan mukaisesti) /* KOM/2002/0037 lopull. - COD 2000/0233 */



Virallinen lehti nro 126 E , 28/05/2002 s. 0368 - 0387



Muutettu ehdotus: EUROOPAN PARLAMENTIN JA NEUVOSTON DIREKTIIVI mittauslaitteista (komission esittämä EY:n perustamissopimuksen 250 artiklan 2 kohdan mukaisesti) Sisällysluettelo PERUSTELUT 1. TAUSTAA 1.1 Asiayhteys 1.2 Periaatteet 2. TÄRKEIMPIEN MUUTOSTEN SELITYKSET 2.1 Soveltamisala ja tarkoitus 2.2 Määritelmät ja olennaiset vaatimukset 2.3 Mittauslaitekomiteaan vaikuttavat muutokset 2.4 Tekstin laajentaminen tai selkeyttäminen EUROOPAN PARLAMENTIN JA NEUVOSTON DIREKTIIVI mittauslaitteista LIITE I Olennaiset vaatimukset PERUSTELUT 1. TAUSTAA 1.1 Asiayhteys Komissio antoi syyskussa 2000 ehdotuksen Euroopan parlamentin ja neuvoston asetukseksi (EY) mittauslaitteista KOM(2000) 566 -C5-0478/2000-2000/0233 (COD) annettavaksi yhteispäätösmenettelyllä, josta määrätään Euroopan yhteisön perustamissopimuksen 251 artiklassa. Euroopan parlamentti teki ehdotukseen ensimmäisessä käsittelyssä 3. heinäkuuta 2001 useita tarkistuksia. Komissio esitti tuolloin kantansa kaikkiin tarkistuksiin ja ilmoitti, mitkä niistä ovat hyväksyttävissä. Komissio on laatinut tämän muutetun ehdotuksen kyseisten vaiheiden perustella. 1.2 Periaatteet Komissio on tehnyt ehdotukseen kahdenlaisia muutoksia. Ensinnäkin ehdotukseen on lisätty useita uusia säännöksiä Euroopan parlamentin ensimmäisen käsittelyn perusteella. Suurimmalla osalla näistä pyritään poistamaan moniselitteisyyttä tai kehittämään tiettyä alkuperäisen ehdotuksen ajatusta. Lisäksi joillakin uusilla kohdilla laajennetaan alkuperäistä tekstiä muuttamatta kuitenkaan keskeisiä periaatteita. Toiseksi komissio on muuttanut jonkin verran tekstin sanamuotoa, jotta tekstissä otettaisiin huomioon neuvostossa käydyssä alustavassa keskustelussa esiin tulleet seikat, ja avoimuutta edistääkseen komissio käyttää tilaisuutta hyväkseen selittääkseen kyseiset muutokset. Tarvittaessa komissio on myös muokannut tekstiä, jotta sen ja muun sovellettavan yhteisön lainsäädännön välinen sekä tekstinsisäinen johdonmukaisuus säilyisivät. 2. TÄRKEIMPIEN MUUTOSTEN SELITYKSET 2.1 Soveltamisala ja tarkoitus Ehdotuksessa on olennaisen tärkeää se, että jäsenvaltiolla on oikeus määrätä lakisääteisestä metrologisesta valvonnasta, ja kun valvonnasta on määrätty, ainoastaan direktiivin säännösten mukaisia laitteita saa käyttää. Euroopan parlamentin tekemien tarkistusten 2, 7 ja 8 sekä tarkistuksen 9 ensimmäisen osan mukaisesti tätä tarkoitusta varten on lisätty johdanto-osan kappale selventämään kyseistä asiaa ja 2 artiklan sanamuotoa on muutettu. Lisäksi soveltamisalaa on selkeytetty laajentamalla johdanto-osan kappaleen ja 1 artiklan tekstiä. Näissä muutoksissa otetaan huomioon Euroopan parlamentin tarkistukset 1 ja 6. Komissio ei hyväksy tarkistuksen 9 toista osaa, koska siinä toistuu osa 6 artiklasta, joka on uuden lähestymistavan mukainen tavaroiden vapaata markkinoille saattamista koskeva artikla. Ehdotuksen 6 artikla on avoimempi ja kaikkia jäsenvaltioita sitova, myös niitä, jotka eivät edellytä lakisääteistä metrologista valvontaa. Tavaroiden vapaata markkinoille saattamista koskevan 6 artiklan 1 kohdan jälkeen on lisätty 6 artiklan 2 kohta (uusi), joka on entinen 14 artiklan 1 kohta ja joka tekee direktiivistä täydellisen yhdenmukaistamisdirektiivin. Tämä selventää tekstiä, koska nyt kaikki markkinoille saattamista ja käyttöönottoa koskevat artiklat on ryhmitelty yhteen. Tavaroiden vapaata markkinoille saattamista koskevaa 6 artiklan 1 kohtaa on tarkennettu uudella 6 artiklan 3 kohdalla, jotta jäsenvaltiot voivat tehdä omat ratkaisunsa artiklassa mainittujen objektiivisten kriteerien perusteella. Ehdotuksen 6 artiklan 3 kohdassa (uusi) annetut säännökset on tarkennettu laitekohtaisissa liitteissä. Ehdotuksen 6 artiklan 3 kohdan (uusi) sanamuoto on verrattavissa sanamuotoon rakennusalan tuotteista annetun direktiivin 89/106 (6 artikla) ja kuumavesikattiloiden hyötysuhdevaatimuksista annetun direktiivin 92/42 (4 artikla) artikloissa, joissa säädetään käyttöönoton edellytyksistä. Ehdotuksen 6 artiklan 3 kohdan (uusi) seurauksena laitekohtaisiin liitteisiin MI-001, MI-002, MI-003 ja MI-004 on lisätty käyttöönottoa koskeva kappale. Kyseinen kappale koostuu kahdesta elementistä. Ensimmäinen niistä on jäsenvaltioiden mahdollisuus määrätä tarkkuuden vähimmäistasosta käyttökohteen mukaan; esimerkiksi asuinympäristössä ja teollisuuden tiloissa käytetään eri laitteita. Toinen elementti koskee sellaisten edellytysten ilmoittamista laitekohtaisissa liitteissä, jotka ovat sidoksissa 6 artiklan 3 kohtaan (uusi). Ehdotuksen 6 artiklan 2 kohta (vanha) koski julkisia hankintoja. Komissio ehdottaa sen korvaamista 6 artiklan 4 kohdalla (uusi), joka kattaa ajanjakson siihen asti, kunnes yleishyödylliset laitokset on vapautettu ja julkiset hankinnat eivät enää koske niitä. Ennen vapauttamista yleishyödylliset laitokset eivät saa edellyttää sellaisten laitteiden käyttöä, jotka poikkeavat asianomaisessa laitekohtaisessa liitteessä määritellystä vähimmäisarvosta. Tällä säännöksellä varmistetaan mahdollisimman laajat sisämarkkinat vapauttamisen lähestyessä. 2.2 Määritelmät ja olennaiset vaatimukset Komissio ei hyväksy tarkistusta 5, koska ehdotettu lisäys rajoittaa johdanto-osan kappaleen koskemaan ainoastaan osaa mittauslaitteista, nimittäin niitä, jotka koostuvat useista yhdessä toimivista laitteista ja osalaitteistoista, vaikka kyseisessä johdanto-osan kappaleessa sellaisenaan viitataan kaikkiin mittauslaitteisiin 3 artiklan a kohdan määritelmän mukaisesti. Valmistajan vastuuta on selvennetty Euroopan parlamentin tarkistuksen 3 ja tarkistuksen 11 ensimmäisen osan mukaisesti. Valmistajan määritelmän toisen osan komissio säilyttää mieluummin alkuperäisen ehdotuksensa mukaisena seuraavista syistä: 1. Markkinoilla tilanne on tosiasiassa se, että muut kuin laitteita valmistavat yritykset saattavat laitteita markkinoille omalla nimellään, muuntavat laitteita tai tekevät uusia laitekokonaisuuksia. 2. Tällaisilla toimijoilla olisi oltava lain nojalla täysi vastuu, ja niiden olisi toteutettava kaikki tarvittavat toimenpiteet vastatakseen tästä velvollisuudesta. 3. Siksi muun kuin laitteita valmistavan yrityksen osalta "toteuttaa kaikki tarvittavat toimenpiteet vastatakseen tästä velvollisuudesta" on tärkeä ja sitova periaate. Osalaitteistojen sekä valtuutetun edustajan määritelmiä, joita käsitellään tarkistuksissa 10, 12 ja 19, on laajennettu. 'Markkinoille saattamisen' määritelmän muutos tuli esiin neuvoston alustavissa keskusteluissa. Liitteessä I olevia kestävyyttä, luotettavuutta, soveltuvuutta ja suojausta koskevia olennaisia vaatimuksia on selvennetty tarkistusten 22 ja 25 mukaisesti. Lisäksi on hyväksytty tulosnäyttämää koskevat tarkistukset 26 ja 27. Komissio ehdottaa, että laitekohtaisiin liitteisiin MI-001, MI-002, MI-003 ja MI-004 lisätään säännös, jonka mukaan vaatimustenmukaisuuden arviointi voidaan suorittaa valmistajan ilmoittaman tarkkuusasteen mukaan. 2.3 Mittauslaitekomiteaan vaikuttavat muutokset Koska lainsäädäntö on voitava mukauttaa muutoksiin, tarvitaan jonkin verran joustavuutta, ja siksi komissio on tarkastellut Euroopan parlamentin tarkistusta 17 neuvoston alustavien keskustelujen pohjalta. Komissio ehdottaa, että mittauslaitekomitean toimivaltaan lisätään lainsäädännöllinen osuus ja että Euroopan parlamentin määrittelemien tehtävien luonne muutetaan neuvoa-antavasta lainsäädännölliseksi. Tässä ehdotuksessa heijastuu Euroopan parlamentin ilmaisema halu olla mukana tällä alalla, joka on hyvin monimutkainen ja enimmäkseen tekninen luonteeltaan. Ehdotuksen avulla Euroopan unionin on mahdollista ottaa huomioon nopeasti ja kitkattomasti kansainvälisen kehityksen aiheuttamat muutokset, koska kansainvälinen kehitys saattaa metrologian alalla vaikuttaa 12 artiklan 2 kohdassa säädettyihin olennaisiin vaatimuksiin. 2.4 Tekstin laajentaminen tai selkeyttäminen Komissio on Euroopan parlamentin tarkistusten 4 ja 13 mukaisesti lisännyt ehdotukseen mahdollisuuden kiinnittää edellytetyt merkinnät eri vaiheissa. Parlamentin tarkistuksen 14 tarkoituksen perusteella komissio on lisännyt tarvittaessa tekstin, jolla lisätään asianomaisiin artikloihin viittaus kuhunkin liitteeseen. Komissio ehdottaa tarkistuksen 15 mukaisesti, että 8 artiklassa selkeytetään jäsenvaltioiden oikeutta nimittää ilmoitetut laitokset sellaisten laitteiden osalta, jotka kuuluvat direktiivin alaan mutta joille kyseinen jäsenvaltio ei edellytä lakisääteistä metrologista valvontaa. Tämä liittyy neuvoston alustavissa keskusteluissa esiin tuotuihin ongelmiin. Lisäksi komissio ehdottaa niin ikään neuvostossa käytyjen keskustelujen pohjalta, että ilmoitettuja laitoksia koskevia ehtoja selkeytetään viittaamalla yhdenmukaistettuihin standardeihin. Komissio hyväksyy tarkistuksen 20, joka koskee markkinoiden valvonnan yksinkertaistamista. Komissio ehdottaa, että siirtymäkautta koskevan kohdan sanamuotoa parannetaan Euroopan parlamentin tarkistuksen 21 mukaisesti. Komissio hylkää tarkistukset 16, 18, 28 ja 29, jotka aiheuttaisivat liitteiden III ja IV olennaisen sisällön kopioimisen varsinaiseen direktiivitekstiin. Se paisuttaisi perusteetta artiklatekstejä, koska artiklojen ja liitteiden välillä ei ole hierarkiaa. Itse asiassa komission ehdotus on jo yksinkertaistettu versio, koska tavallisesti kussakin vaatimustenmukaisuuden arviointia koskevassa liitteessä oleva teksti on ryhmitelty uudelleen liitteeseen IV. Olisi epäjohdonmukaista lisätä liitteen IV teksti varsinaiseen direktiivitekstiin, kun monet muut vaatimustenmukaisuuden arviointia koskevat seikat ovat edelleen liitteissä A-H1. Toisaalta komissio ehdottaa avoimuutta parantaakseen, että 7 artiklaan lisätään viittaus liitteeseen IV samalla tavoin kuin 8 artiklassa viitataan liitteeseen III. Komissio ehdottaa, että "CE-vaatimustenmukaisuusmerkintä" korvataan "CE-merkinnällä", koska se on selkeä ja lyhentää tekstiä. Ehdotuksen 13 artiklan 4 kohtaa on yksinkertaistettu, ja sen ansiosta pienten laitteiden merkinnät voidaan ilmoittaa teknisissä asiakirjoissa. Laitekohtaiseen liitteeseen MI-008 on lisätty säännös, jonka mukaan erissä myytäviä laitteita ei ole tarpeen merkitä kutakin erikseen. Ehdotukseen on lisätty 14 artikla (uusi), jotta voidaan ottaa huomioon perusteettomasti kiinnitetyt CE-merkinnät, kuten nykyisin tehdään uuden lähestymistavan mukaisesti. Entinen 14 artikla on jaettu ja se on saanut uuden sanamuodon 15 ja 16 artiklan tapaan, jotta tämän tekstin ja muun sovellettavan yhteisön lainsäädännön välinen johdonmukaisuus säilyisivät. Entinen 14 artiklan 1 kohta, joka tekee direktiivistä täydellisen yhdenmukaistamisdirektiivin, on siirretty 6 artiklan 2 kohtaan (uusi), jolloin 15 artiklaan jää ainoastaan 'markkinoiden valvonta'. Ehdotuksen 16 (uusi) artiklaan on koottu 'suojalauseketta' koskeva menettely. Ehdotuksen 15-20 artikla on numeroitu uudelleen 17-22 artiklaksi. EY:n perustamissopimuksen 250 artiklan 2 kohdan nojalla komissio muuttaa ehdotustaan seuraavasti. 2000/0233 (COD) Muutettu ehdotus EUROOPAN PARLAMENTIN JA NEUVOSTON DIREKTIIVI mittauslaitteista (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen [1], [1] EYVL C ..., ..., s. ... ottavat huomioon talous- ja sosiaalikomitean lausunnon [2], [2] EYVL C ..., ..., s. ... toimivat Euroopan yhteisön perustamissopimuksen 251 artiklassa tarkoitetun menettelyn mukaisesti [3], [3] EYVL C ..., ..., s. ... sekä katsovat seuraavaa: (1) Monet mittauslaitteet kuuluvat mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä annetun direktiivin 71/316/ETY [4] perusteella annettujen erityisdirektiivien soveltamisalaan. Teknisesti vanhentuneet erityisdirektiivit olisi kumottava ja korvattava itsenäisellä direktiivillä, mikä on uudesta lähestymistavasta tekniseen yhdenmukaistamiseen ja standardeihin 7 päivänä toukokuuta 1985 annetun neuvoston päätöslauselman [5] mukainen toimintatapa. Erityisdirektiivien, jotka eivät ole vanhentuneita, olisi kuuluttava edelleen direktiivin 71/316/ETY soveltamisalaan. [4] EYVL L 202, 6.9.1971, s. 1. [5] EYVL C 136, 4.6.1985, s. 1. (2) Mittauslaitteita voidaan käyttää monenlaisiin mittaustehtäviin. Yleiseen etuun, kuten kansanterveyteen, yleiseen turvallisuuteen ja järjestykseen, ympäristön- ja kuluttajansuojeluun, verojen ja tullien kantamiseen tai hyvän kauppatavan mukaiseen kaupankäyntiin, liittyvistä syistä johtuvat ja kansalaisten jokapäiväiseen elämään monin tavoin suoraan ja välillisesti vaikuttavat mittaukset edellyttävät lakisääteisesti valvottujen mittauslaitteiden käyttöä. (3) Lakisääteinen metrologinen valvonta ei saisi aiheuttaa esteitä mittauslaitteiden vapaalle liikkuvuudelle. Asiaa koskevien säännösten olisi oltava samanlaisia kaikissa jäsenvaltioissa ja vaatimustenmukaisuustodistukset olisi hyväksyttävä kaikkialla yhteisössä. (4) Lakisääteinen metrologinen valvonta edellyttää tarkoin määriteltyjen, mittauslaitteen toimintaa koskevien vaatimusten mukaisuutta. Toimintavaatimuksilla, jotka mittauslaitteiden on täytettävä, olisi taattava suojelun korkea taso. Vaatimustenmukaisuuden arvioinnin olisi taas tarjottava luottamuksen korkea taso. (5) Mittauslaitteiden toiminta on erityisen herkkä sähkömagneettiselle ympäristölle. Mittauslaitteiden kyky sietää sähkömagneettisia häiriöitä on olennainen osa tätä direktiiviä, joten sähkömagneettista yhteensopivuutta koskevan jäsenvaltioiden lainsäädännön lähentämisestä 3 päivänä toukokuuta 1989 annettuun neuvoston direktiiviin 89/336/ETY [6], sellaisena kuin se on viimeksi muutettuna direktiivillä 93/68/ETY [7], sisältyviä häiriönsietoa koskevia vaatimuksia ei sovelleta. [6] EYVL L 139, 23.5.1989, s. 19. [7] EYVL L 220, 30.8.1993, s. 1. (6) Jäsenvaltioilla olisi oltava oikeus määrätä lakisääteisestä metrologisesta valvonnasta. Kun lakisääteisestä metrologisesta valvonnasta on määrätty, on käytettävä ainoastaan yleisten vaatimusten mukaisia mittauslaitteita. (7) Tämän direktiivin määräysten noudattamista koskevat 'valmistajan' velvollisuudet olisi erityisesti mainittava. (8) Yhteisön lainsäädännössä olisi määriteltävä olennaiset vaatimukset, jotka eivät estä tekniikan kehitystä. Lakisääteisten vaatimusten olisi siten ensisijaisesti oltava toimintavaatimuksia. Kaupan teknisten esteiden poistamista koskevissa säännöksissä olisi noudatettava uutta lähestymistapaa, josta on säädetty teknisen yhdenmukaistamisen ja standardoinnin uudesta lähestymistavasta 7 päivänä toukokuuta 1985 annetussa neuvoston päätöslauselmassa. (9) Näin ollen olisi laadittava eurooppalaisia teknisiä standardeja, joiden tekniset ja toimintaan liittyvät eritelmät ovat tässä direktiivissä säädettyjen olennaisten vaatimusten mukaisia. Kyseisiin standardeihin sisältyvien eritelmien noudattamisesta olisi seurattava vaatimustenmukaisuusolettamus, jonka mukaan tuote on tässä direktiivissä vahvistettujen olennaisten vaatimusten mukainen. Euroopan tasolla yhdenmukaistettuja standardeja laativat yksityiset elimet, ja näiden standardien soveltamisen on pysyttävä jatkossakin vapaaehtoisena. Tätä tarkoitusta varten Euroopan standardointikomitea (CEN) ja Euroopan sähkötekniikan standardointikomitea (CENELEC) tunnustetaan elimiksi, joilla on toimivalta vahvistaa yhdenmukaistettuja standardeja, joissa noudatetaan 13 päivänä marraskuuta 1984 allekirjoitettuja eurooppalaisten standardointielinten ja komission välisestä yhteistyöstä annettuja yleisiä suuntaviivoja. (10) CEN ja CENELEC laativat yhdenmukaistettuja standardeja komission pyynnöstä noudatetaan teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY [8], sellaisena kuin se on muutettuna direktiivillä 98/48/EY [9], mukaisesti. On suotavaa standardoinnin osalta, että komissiota avustaa direktiivillä 98/34/EY perustettu komitea. Komitea kuulee tarvittaessa teknisiä asiantuntijoita. [8] EYVL L 204, 21.7.1998, s. 37. [9] EYVL L 217, 5.8.1998, s. 18. (11) Tietyillä erityisaloilla kansainvälisesti hyväksyttyjen ohjeellisten asiakirjojen sisältämät tekniset ja toimintaan liittyvät eritelmät saattavat myös olla joko osittain tai kokonaan lainsäädännössä vahvistettujen tuote-eritelmien mukaisia. Näissä tapauksissa kyseisiä kansainvälisesti hyväksyttyjä ohjeellisia asiakirjoja voidaan käyttää eurooppalaisten teknisten standardien sijaan. (12) Tässä direktiivissä vahvistettujen olennaisten vaatimusten mukaisuus voidaan osoittaa myös eritelmillä, jotka eivät sisälly eurooppalaiseen tekniseen standardiin tai kansainvälisesti hyväksyttyyn ohjeelliseen asiakirjaan. Eurooppalaisten teknisen standardien tai kansainvälisesti hyväksyttyjen ohjeellisten asiakirjojen käytön olisi näin ollen oltava vapaaehtoista. (13) Mittaustekniikka kehittyy jatkuvasti, mikä saattaa johtaa muutoksiin vaatimustenmukaisuuden arviointitarpeessa. Kutakin mittauslaiteluokkaa varten on oltava sopiva menettely tai mahdollisuus valita useiden yhtä tiukkojen menettelyjen välillä. Vahvistetut menettelyt vastaavat menettelyjä, joista on säädetty teknistä yhdenmukaistamista koskevien direktiivien vaatimustenmukaisuuden arviointimenettelyjen eri vaiheissa käytettäviksi tarkoitetuista moduuleista ja CE-vaatimustenmukaisuusmerkinnän kiinnittämistä ja käyttöä koskevista säännöistä ja käytöstä 22 päivänä heinäkuuta 1993 tehdyssä neuvoston päätöksessä 93/465/ETY [10]. Olisi säädettävä, että CE-merkintä voidaan kiinnittää valmistusprosessin yhteydessä. [10] EYVL L 220, 30.8.1993, s. 23. (14) Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [11] toisen artiklan mukaisesti tämän direktiivin täytäntöönpanemiseksi tarvittavat toimenpiteet olisi hyväksyttävä kyseisen päätöksen 3 artiklassa säädettyä neuvoa-antavaa menettelyä tai saman päätöksen 2 artiklassa säädettyä sääntelymenettelyä noudattaen. [11] EYVL L 184, 17.7.1999, s. 23. (15) Jäsenvaltioiden olisi tarkkailtava aktiivisesti markkinoitaan ja toteutettava kaikki tarvittavat toimenpiteet estääkseen vaatimusten vastaisten laitteiden saattamisen markkinoilleen tai niiden käytön. Markkinoiden valvonnasta vastaavien jäsenvaltioiden viranomaisten välinen riittävä yhteistyö on tarpeen, jotta varmistetaan markkinoiden valvontaa koskevien toimenpiteiden yhteisönlaajuinen vaikutus. (16) Jäsenvaltioiden on toteutettava tarvittavat toimenpiteet sen varmistamiseksi, että mittauslaitteet, joissa on CE-merkintä ja täydentävä merkintä, saatetaan markkinoille määräysten mukaisesti. Valmistajille olisi ilmoitettava perusteet, joiden mukaisesti niiden tuotteita koskevat kielteiset päätökset on tehty, sekä heidän käytettävissään olevat oikeuskeinot. (17) Tällä direktiivillä kumotaan yhteisön lainsäädäntö, joka koskee seuraavien neuvoston direktiivin soveltamisalaan kuuluvia mittauslaitteita: -neuvoston direktiivi 71/318/ETY [12], annettu 26 päivänä heinäkuuta 1971, kaasun tilavuusmittareita koskevan jäsenvaltioiden lainsäädännön lähentämisestä; direktiivi sellaisena kuin se on viimeksi muutettuna komission direktiivillä 82/623/ETY [13], [12] EYVL L 202, 6.9.1971, s. 21. [13] EYVL L 252, 27.8.1982, s. 5. -neuvoston direktiivi 71/319/ETY [14], annettu 26 päivänä heinäkuuta 1971, muiden nesteiden kuin veden mittareita koskevan jäsenvaltioiden lainsäädännön lähentämisestä, [14] EYVL L 202, 6.9.1971, s. 32. -neuvoston direktiivi 71/348/ETY [15], annettu 12 päivänä lokakuuta 1971, muiden nesteiden kuin veden mittareiden lisälaitteita koskevan jäsenvaltioiden lainsäädännön lähentämisestä; direktiivi sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, [15] EYVL L 239, 25.10.1971, s. 9. -neuvoston direktiivi 73/362/ETY [16], annettu 19 päivänä marraskuuta 1973, materiaalisia pituusmittoja koskevan jäsenvaltioiden lainsäädännön lähentämisestä; direktiivi sellaisena kuin se on viimeksi muutettuna komission direktiivillä 85/146/ETY [17], [16] EYVL L 335, 5.12.1973, s. 56. [17] EYVL L 54, 23.2.1985, s. 29. -neuvoston direktiivi 75/33/ETY [18], annettu 17 päivänä joulukuuta 1974, kylmävesimittareita koskevan jäsenvaltioiden lainsäädännön lähentämisestä, [18] EYVL L 14, 20.1.1975, s. 1. -neuvoston direktiivi 75/410/ETY [19], annettu 24 päivänä kesäkuuta 1975, jatkuvasti summaavia vaakoja koskevan jäsenvaltioiden lainsäädännön lähentämisestä, [19] EYVL L 183, 14.7.1975, s. 25. -neuvoston direktiivi 76/891/ETY [20], annettu 4 päivänä marraskuuta 1976, sähköenergiamittareita koskevan jäsenvaltioiden lainsäädännön lähentämisestä, [20] EYVL L 336, 4.12.1976, s. 30. -neuvoston direktiivi 77/95/ETY [21], annettu 21 päivänä joulukuuta 1976, taksimittareita koskevan jäsenvaltioiden lainsäädännön lähentämisestä, [21] EYVL L 26, 31.1.1977, s. 59. -neuvoston direktiivi 77/313/ETY [22], annettu 5 päivänä huhtikuuta 1977, muiden nesteiden kuin veden mittauslaitteistoja koskevan jäsenvaltioiden lainsäädännön lähentämisestä; direktiivi sellaisena kuin se on muutettuna komission direktiivillä 82/625/ETY [23], [22] EYVL L 105, 28.4.1977, s. 18. [23] EYVL L 252, 27.8.1982, s. 10. -neuvoston direktiivi 78/1031/ETY [24], annettu 5 päivänä joulukuuta 1978, itsetoimivia erottelu- ja luokitteluvaakoja koskevan jäsenvaltioiden lainsäädännön lähentämisestä, [24] EYVL L 364, 27.12.1978, s. 1. -neuvoston direktiivi 79/830/ETY [25], annettu 11 päivänä syyskuuta 1979, kuumavesimittareita koskevan jäsenvaltioiden lainsäädännön lähentämisestä. [25] EYVL L 259, 15.10.1979, s. 1. (18) Valmistajille olisi annettava mahdollisuus harjoittaa ennen tämän direktiivin voimaantuloa saatuja oikeuksia kohtuullisen ajanjakson ajan. Tästä syystä on tarpeellista antaa siirtymäsäännöksiä, OVAT ANTANEET TÄMÄN DIREKTIIVIN: 1 artikla Soveltamisala Tätä direktiiviä sovelletaan laitekohtaisissa liitteissä tarkoitettuihin mittauslaitteisiin ja -järjestelmiin.Kyseiset liitteet koskevat vesimittareita (MI-001), kaasumittareita (MI-002), aktiivisia sähköenergiamittareita ja mittausmuuntajia (MI-003), lämpömittareita (MI-004), muiden nesteiden kuin veden määrän jatkuvaan dynaamiseen mittaukseen tarkoitettuja mittausjärjestelmiä (MI-005), itsetoimivia vaakatyyppejä (MI-006), taksimittareita (MI-007), kiintomittoja (MI-008), dimensiomittauslaitteita (MI-009), todistusaineistona käytettäviä alkometrejä (MI-010) sekä pakokaasuanalysaattoreita (MI-011). 2 artikla Tarkoitus Tässä direktiivissä vahvistetaan olennaiset vaatimukset, jotka 1 artiklassa tarkoitettujen laitteiden ja järjestelmien on täytettävä, sekä vaatimustenmukaisuuden arviointi, joka laitteille ja järjestelmille on suoritettava tässä tapauksessa niiden saattamiseksi markkinoille ja ottamiseksi käyttöön, niiden tehtävien osalta, joita varten jäsenvaltio määrää lakisääteisestä metrologisesta valvonnasta kansanterveyteen, yleiseen turvallisuuteen ja järjestykseen, ympäristön- ja kuluttajansuojeluun, verojen ja tullien kantamiseen tai hyvän kauppatavan mukaiseen kaupankäyntiin liittyvistä syistä. Tämä direktiivi on direktiivin 89/336/ETY 2 artiklan 2 kohdassa tarkoitettu sähkömagneettista häiriönsietoa koskeva erityisdirektiivi. 3 artikla Määritelmät Tässä direktiivissä tarkoitetaan a) 'mittauslaitteella' kaikkia laitteita ja järjestelmiä, joilla suoritetaan mittaustoimintoja ja jotka kuuluvat direktiivin soveltamisalaan ja tarkoituksen piiriin, sellaisina kuin ne on määritelty direktiivin 1 ja 2 artiklassa, b) 'osalaitteistolla' itsenäisesti toimivaa laitetta, joka yhdessä muiden sen kanssa yhteensopivien osalaitteistojen ja/tai mittauslaitteiden kanssa muodostaa mittauslaitteen, c) 'lakisääteisellä metrologisella valvonnalla' sellaista mittauslaitteen mittaussuoritusten valvontaa, jonka jäsenvaltiot ovat määränneet toteutettavaksi kansanterveyteen, yleiseen turvallisuuteen, yleiseen järjestykseen, ympäristönsuojeluun, verojen ja tullien kantamiseen, kuluttajien suojeluun tai hyvään kauppatapaan liittyvistä syistä, (d) 'valmistajalla' luonnollista henkilöä tai oikeushenkilöä, joka vastaa siitä, että mittauslaite on tämän direktiivin soveltuvien vaatimusten mukainen ja joka -toteuttaa tai teettää mittauslaitteen teknisen suunnittelun ja -valmistaa tai valmistuttaa mittauslaitteen ja -saattaa sen markkinoille , tai luonnollista henkilöä tai oikeushenkilöä, joka -vastaa siitä, että mittauslaite on tämän direktiivin soveltuvien vaatimusten mukainen, ja -on toteuttanut kaikki tarvittavat toimenpiteet vastatakseen tästä velvollisuudesta ja -saattaa mittauslaitteen markkinoille , e) 'markkinoille saattamisella' loppukäyttäjälle tarkoitetun laitteen ensimmäistä asettamista saataville yhteisössä joko maksua vastaan tai ilmaiseksi, f) 'käyttöönotolla' tuotteen ensimmäistä käyttöä siihen tarkoitukseen, johon se on suunniteltu, g) 'valtuutetulla edustajalla' luonnollista tai oikeushenkilöä, joka on sijoittautunut Euroopan yhteisöön ja jonka valmistaja on kirjallisesti valtuuttanut toimimaan puolestaan määrättyjen tehtävien osalta tämän direktiivin säännösten mukaisessa merkityksessä. h) 'yhdenmukaistetulla standardilla' teknistä eritelmää, jonka Euroopan standardointikomitea (CEN) tai Euroopan sähkötekniikan standardointikomitea (CENELEC) taikka molemmat yhdessä ovat vahvistaneet komission pyynnöstä direktiivin 98/34/EY mukaisesti, ja joka on valmisteltu eurooppalaisten standardointielinten ja komission välisestä yhteistyöstä annettuja yleisiä suuntaviivoja noudattaen, i) 'ohjeellisessa asiakirjalla' asiakirjaa, joka sisältää kansainvälisen lakisääteisen metrologian järjestön (Organisation Internationale de Métrologie Légale) laatimia ohjeellisia osia. 4 artikla Olennaiset vaatimukset ja vaatimustenmukaisuuden arviointi 1. Mittauslaitteen on täytettävä liitteessä I ja vastaavassa laitekohtaisessa liitteessä vahvistetut olennaiset vaatimukset. 2. Mittauslaitteen vaatimustenmukaisuus olennaisiin vaatimuksiin nähden on arvioitava 7 artiklan säännösten mukaisesti. 3. Jos mittauslaite koostuu useista osalaitteistoista ja jos laitekohtaisissa liitteessä vahvistetaan olennaiset vaatimukset kaikille näille osalaitteistoille, jotka yhdessä muodostavat mittauslaitteen, tämän direktiivin säännöksiä sovelletaan soveltuvin osin kuhunkin osalaitteistoon. 5 artikla Vaatimustenmukaisuusmerkintä 1. Se, että mittauslaite on tämän direktiivin kaikkien vaatimusten mukainen, ilmoitetaan varustamalla se CE-merkinnällä ja täydentävällä metrologisella merkinnällä siten kuin ne on määritelty 13 artiklassa. 2. CE-merkinnän ja täydentävän metrologisen merkinnän kiinnittää valmistaja tai ne kiinnitetään hänen vastuullaan. CE-merkintä voidaan kiinnittää laitteeseen valmistusprosessin yhteydessä. Täydentävä metrologinen merkintä kiinnitetään 7 artiklassa tarkoitetun vaatimustenmukaisuuden arvioinnin jälkeen. 3. Mittauslaitteeseen ei saa kiinnittää sellaisia merkintöjä, joita ulkopuoliset voivat merkityksen ja/tai kirjoitustavan vuoksi erehtyä pitämään CE-merkintänä tai täydentävänä metrologisena merkintänä. Mittauslaitteeseen saa kiinnittää muita merkintöjä, jos ne eivät heikennä CE-merkinnän ja täydentävän metrologisen merkinnän näkyvyyttä ja luettavuutta. 6 artikla Markkinoille saattaminen ja käyttöönotto 1. Jäsenvaltiot eivät saa tässä direktiivissä esitetyistä syistä estää sellaisen mittauslaitteen markkinoille saattamista ja käyttöönottoa, joka on varustettu CE-merkinnällä ja täydentävällä metrologisella merkinnällä 5 artiklan mukaisesti. 2. Jäsenvaltioiden on toteutettava tarvittavat toimenpiteet sen varmistamiseksi, että mittauslaitteet, joissa on 5 artiklan mukainen CE-merkintä ja täydentävä metrologinen merkintä, saatetaan markkinoille ja otetaan käyttöön ainoastaan, jos ne täyttävät tämän direktiivin vaatimukset. 3. Jäsenvaltio, joka edellyttää 2 artiklassa säädettyä lakisääteistä valvontaa, voi vaatia, että mittauslaitteen on ennen käyttöönottoa täytettävä säännökset, jotka ovat paikalliset ilmasto-olot ja/tai mittausominaisuuksia koskevat vaatimukset huomioon ottaen asianmukaisesti perusteltuja. Nämä säännökset on määritelty 1 artiklassa tarkoitetuissa vastaavissa laitekohtaisissa liitteissä. 4. Jäsenvaltioiden on varmistettava, että sellaisten 1 kohdassa tarkoitettujen mittauslaitteiden käyttöönottoa, jotka täyttävät 3 kohdassa tarkoitetut säännökset, ei estetä julkisten laitosten taikka julkisina yrityksinä tai monopoliasemansa nojalla julkisina laitoksina toimivien yksityisten laitosten antamilla säännöillä tai ehdoilla. 7 artikla Vaatimustenmukaisuuden arviointi Mittauslaitteen vaatimustenmukaisuutta olennaisiin vaatimuksiin nähden arvioidaan soveltamalla valmistajan valinnan mukaisesti yhtä kyseistä laitetta koskevassa liitteessä luetelluista vaatimustenmukaisuuden arviointimenettelyistä. Valmistajan on laadittava liitteessä IV määritellyt tekniset asiakirjat. Menettelyjen perustana olevat vaatimustenmukaisuuden arviointia koskevat moduulit kuvaillaan liitteissä A-H1. 8 artikla Ilmoittaminen 1. Jäsenvaltioiden on ilmoitettava muille jäsenvaltioille ja komissiolle laitokset, jotka ne ovat nimenneet suorittamaan 7 artiklassa tarkoitettuihin vaatimustenmukaisuuden arviointimoduuleihin liittyviä tehtäviä, ja komission tämän artiklan 4 kohdan mukaisesti laitoksille antamat tunnusnumerot sekä mittauslaitetyyppi/-tyypit, joita varten kukin laitos on nimetty, ja lisäksi tarvittaessa laiteluokat, mittausalue, mittaustekniikka ja kaikki muut laitteen ominaisuudet, jotka rajoittavat ilmoituksen soveltamisalaa. 2. Jäsenvaltioiden on sovellettava laitoksia nimetessään liitteessä III esitettyjä perusteita. Laitosten, jotka täyttävät asiaa koskevien yhdenmukaistettujen standardien käyttöön ottamiseksi annetuissa kansallisissa standardeissa määritellyt edellytykset, on katsottava täyttävän vastaavat edellytykset. Jos jäsenvaltio ei määrää 2 artiklassa tarkoitetusta lakisääteisestä metrologisesta valvonnasta, joka edellyttäisi 1 artiklassa määritellyn laitteen käyttämistä, jäsenvaltio voi antaa säädöksen, jonka nojalla on mahdollista nimetä kyseisen laitteen osalta toimivaltainen laitos. 3. Laitoksen ilmoittaneen jäsenvaltion on peruutettava ilmoitus, jos se toteaa, ettei laitos enää täytä 2 kohdassa tarkoitettuja vaatimuksia. Sen on ilmoitettava heti ilmoituksen peruuttamisesta muille jäsenvaltioille ja komissiolle. 4. Komissio antaa kullekin ilmoitettavalle laitokselle tunnusnumeron. Komissio julkaisee Euroopan yhteisöjen virallisen lehden C-sarjassa luettelon ilmoitetuista laitoksista yhdessä 1 kohdassa tarkoitettujen, ilmoituksen soveltamisalaa koskevien tietojen kanssa sekä varmistaa, että luettelo on ajan tasalla. 9 artikla Yhdenmukaistetut standardit ja ohjeelliset asiakirjat 1. Jäsenvaltioiden on oletettava, että mittauslaite on 4 artiklassa tarkoitettujen olennaisten vaatimusten mukainen, jos laite on kyseistä mittauslaitetta koskevan eurooppalaisen yhdenmukaistetun standardin käyttöönottamiseksi annettujen kansallisten standardien niiden kohtien mukainen, jotka vastaavat kyseisiä kohtia tässä eurooppalaisessa yhdenmukaistetussa standardissa, jota koskevat viittaukset on julkaistu Euroopan yhteisöjen virallisen lehden C-sarjassa. Jos mittauslaite on ainoastaan osittain ensimmäisessä alakohdassa tarkoitettujen kansallisten standardien asianmukaisten kohtien mukainen, jäsenvaltioiden on oletettava mittauslaitteen olevan niiden olennaisten vaatimusten mukainen, jotka vastaavat laitteen täyttämiä standardien kohtia. Jäsenvaltioiden on julkaistava viittaukset ensimmäisessä alakohdassa tarkoitettuihin kansallisiin standardeihin. 2. Jäsenvaltioiden on oletettava, että mittauslaite on 4 artiklassa tarkoitettujen olennaisten vaatimusten mukainen, jos laite on sellaisen 112 artiklan 1 kohdan a alakohdassa tarkoitetun ohjeellisen asiakirjan mukainen, jota koskevat viittaukset on julkaistu Euroopan yhteisöjen virallisen lehden C-sarjassa. Jos mittauslaite on ainoastaan osittain ensimmäisessä alakohdassa tarkoitetun ohjeellisen asiakirjan mukainen, jäsenvaltioiden on oletettava mittauslaitteen olevan niiden olennaisten vaatimusten mukainen, jotka vastaavat laitteen täyttämiä ohjeiden kohtia. Jäsenvaltioiden on julkaistava viittaukset ensimmäisessä alakohdassa tarkoitettuun ohjeelliseen asiakirjaan. 10 artikla Standardeja ja teknisiä määräyksiä käsittelevä komitea Jos jäsenvaltio tai komissio katsoo, että 9 artiklan 1 kohdassa tarkoitettu eurooppalainen yhdenmukaistettu standardi ei täytä täysin 4 artiklassa tarkoitettuja olennaisia vaatimuksia, jäsenvaltio tai komissio antaa asian direktiivillä 98/34/EY perustetun pysyvän komitean käsiteltäväksi ja esittää toiminnalleen perustelut. Komitean on annettava lausuntonsa viipymättä. Komissio ilmoittaa komitean lausunnon perusteella jäsenvaltioille, onko 9 artiklan 1 kohdan kolmannessa alakohdassa tarkoitetusta julkaisusta syytä poistaa viittaukset kansallisiin standardeihin. 11 artikla Mittauslaitekomitea 1. Komissiota avustaa pysyvä mittauslaitekomitea, joka koostuu jäsenvaltioiden edustajista ja jonka puheenjohtajana toimii komission edustaja. 2. Viitattaessa tähän kohtaan sovelletaan päätöksen 1999/468/EY 3 artiklassa säädettyä neuvoa-antavaa menettelyä kyseisen päätöksen 7 artiklan 3 kohdan ja 8 artiklan mukaisesti. 3. Viitattaessa tähän kohtaan sovelletaan päätöksen 1999/468/EY 5 artiklassa säädettyä sääntelymenettelyä kyseisen päätöksen 7 artiklan 3 kohdan ja 8 artiklan mukaisesti. 12 artikla Mittauslaitekomitean tehtävät 1. Komissio voi jäsenvaltioiden pyynnöstä tai omasta aloitteestaan toteuttaa asianmukaisia toimenpiteitä 11 artiklan 2 kohdan mukaista menettelyä noudattaen: a) yksilöidäkseen kansainvälisen lakisääteisen metrologian järjestön (Organisation Internationale de Métrologie Légale) laatimat ohjeelliset asiakirjat tai osoittaakseen niiden osat, joiden sisältämien ohjeiden noudattaminen luo vaatimustenmukaisuusolettamuksen tämän direktiivin vastaavien olennaisten vaatimusten osalta b) julkaistakseen viittaukset edellä a alakohdassa tarkoitettuun ohjeelliseen asiakirjaan Euroopan yhteisöjen virallisen lehden C-sarjassa. 2. Komissio voi jäsenvaltioiden pyynnöstä tai omasta aloitteestaan toteuttaa asianmukaisia toimenpiteitä 11 artiklan 3 kohdan mukaista menettelyä noudattaen, ottaakseen huomioon kansainvälisen kehityksen ja: a) muuttaakseen laitekohtaisia liitteitä niiltä osin kuin ne koskevat: -suurimpia sallittuja virheitä ja tarkkuusluokkia -nimellisiä käyttöedellytyksiä -kriittisiä muutosarvoja -vaatimustenmukaisuuden arviointimenettelyjen luetteloa b) muuttaakseen liitteessä II esitettyjä testiohjelmia 3. Jos jäsenvaltio tai komissio katsoo, että ohjeellinen asiakirja, jota koskevat viittaukset on 1 kohdan b alakohdan säännösten mukaisesti julkaistu Euroopan yhteisöjen virallisen lehden C-sarjassa, ei täysin täytä 4 artiklassa tarkoitettuja olennaisia vaatimuksia, jäsenvaltio tai komissio antaa asian mittauslaitekomitean käsiteltäväksi ja esittää toiminnalleen perustelut. Komissio ilmoittaa jäsenvaltioille 11 artiklan 2 kohdan mukaista menettelyä noudattaen, onko 9 artiklan 2 kohdan kolmannessa alakohdassa tarkoitetusta julkaisusta syytä poistaa viittaukset ohjeelliseen asiakirjaan. 13 artikla Merkinnät 1. Edellä 5 artiklassa tarkoitettu CE-merkintä koostuu kirjaimista "CE" kirjoitettuna tavalla, joka on kuvattu päätöksen 93/465/ETY liitteessä I olevan I.B kohdan d alakohdassa. CE-merkinnän on oltava vähintään 5 mm korkea. 2. Edellä 5 artiklassa tarkoitettu täydentävä metrologinen merkintä koostuu suuraakkosesta "M" ja merkinnän kiinnitysvuodesta, joita ympäröi suorakulmio. Suorakulmion korkeuden on oltava sama kuin CE-merkinnän korkeus. Täydentävän metrologisen merkinnän on sijaittava välittömästi CE-merkinnän jäljessä. 3. Edellä 8 artiklassa tarkoitetun asianomaisen ilmoitetun laitoksen tunnusnumero on merkittävä CE-merkinnän ja täydentävän metrologisen merkinnän jälkeen, jos sitä edellytetään vaatimustenmukaisuuden arviointimenettelyssä. Mittauslaitteeseen ei saa merkitä ilmoitetun laitoksen tunnusnumeroa, ellei sitä edellytetä vaatimustenmukaisuuden arviointimenettelyssä. 4. Jos mittauslaite koostuu useista yhdessä toimivista laitteista ja/tai osalaitteistoista, merkintöjen on oltava mittauslaitteen päälaitteessa. Jos mittauslaite on niin pieni tai herkkä, ettei siihen voida kiinnittää 1-3 kohdassa tarkoitettuja merkintöjä, merkinnöistä ilmoitetaan teknisissä asiakirjoissa. 5. CE-merkinnän ja täydentävän metrologisen merkinnän on oltava pysyviä. Ilmoitetun laitoksen tunnusnumeron on oltava pysyvä tai poistettaessa itsestään tuhoutuva. Kaikkien merkintöjen on oltava selvästi näkyviä tai helposti luettavissa. 14 artikla Perusteettomasti kiinnitetyt merkinnät 1. Jos jäsenvaltio havaitsee, että CE-merkintä ja/tai täydentävä metrologinen merkintä on kiinnitetty perusteettomasti, yhteisöön sijoittautuneen valmistajan tai hänen edustajansa on velvollinen saattamaan laitteen CE-merkintää ja/tai täydentävää metrologista merkintää koskevien säännösten mukaiseksi ja lopettamaan rikkomuksen kyseisen jäsenvaltion vahvistamien edellytysten mukaisesti. 2. Jäsenvaltion on toteutettava kaikki aiheelliset toimenpiteet kyseisen laitteen markkinoille saattamisen rajoittamiseksi tai kieltämiseksi tai sen varmistamiseksi, että laite poistetaan markkinoilta 16 artiklassa säädettyä menettelyä noudattaen. 15 artikla Markkinoiden valvonta Jäsenvaltioiden toimivaltaiset viranomaiset avustavat toisiaan markkinoiden valvontaa koskevien velvoitteidensa täyttämisessä. Toimivaltaiset viranomaiset vaihtavat tietoja erityisesti siitä, missä määrin niiden tutkimat laitteet ovat tämän direktiivin velvoitteiden mukaisia, sekä tällaisten tutkimusten tuloksista. Kunkin jäsenvaltion on ilmoitettava muille jäsenvaltioille ja komissiolle ne toimivaltaiset viranomaiset, jotka se on nimennyt huolehtimaan tällaisesta tietojenvaihdosta. 16 artikla Suojalauseke 1. Jos jäsenvaltio katsoo, ettei yksikään CE-merkinnällä ja täydentävällä metrologisella merkinnällä varustettu tietyntyyppinen mittauslaite tai tietyntyyppisen mittauslaitteen osa oikein asennettuina ja valmistajan ohjeiden mukaan käytettynä täytä tässä direktiivissä esitettyjä metrologisia ominaisuuksia, sen on toteutettava tarvittavat toimenpiteet laitteiden vetämiseksi markkinoilta, kiellettävä niiden saattaminen markkinoille tai rajoitettava sitä taikka kiellettävä niiden käyttö tai rajoitettava sitä. Toimenpiteistä päättäessään jäsenvaltion on otettava huomioon vaatimustenvastaisuuden järjestelmällinen tai satunnainen luonne. Jos jäsenvaltio on osoittanut, että vaatimustenvastaisuus on järjestelmällistä, sen on ilmoitettava toteutetuista toimenpiteistä välittömästi komissiolle ja perusteltava päätöksensä. 2. Komissio kuulee asianomaisia osapuolia mahdollisimman pian. a) Jos komissio toteaa, että kyseisen jäsenvaltion toteuttamat toimenpiteet ovat aiheellisia, se ilmoittaa tästä heti toimet toteuttaneelle jäsenvaltiolle ja muille jäsenvaltioille. Toimivaltaisen jäsenvaltion on toteutettava asianmukaiset toimet merkintöjen kiinnittäjää vastaan ja ilmoitettava niistä komissiolle ja muille jäsenvaltioille. Jos vaatimustenvastaisuuden syynä on standardien tai ohjeellisten asiakirjojen puutteellisuus, komissio antaa asianomaisia osapuolia kuultuaan asian mahdollisimman pian 10 tai 11 artiklassa tarkoitetun asianmukaisen komitean käsiteltäväksi. b) Jos komissio toteaa, että kyseisen jäsenvaltion toteuttamat toimet ovat perusteettomia, se ilmoittaa tästä heti toimet toteuttaneelle jäsenvaltiolle sekä kyseiselle valmistajalle tai tämän valtuutetulle edustajalle. Komissio varmistaa, että jäsenvaltioille tiedotetaan menettelyn edistymisestä ja tuloksista. 17 artikla Kieltoa tai rajoittamista koskevat päätökset Jäsenvaltioiden tämän direktiivin nojalla tekemät päätökset, jossa vaaditaan mittauslaitteen vetämistä markkinoilta tai kielletään laitteen markkinoille saattaminen tai käyttö taikka rajoitetaan niitä, on perusteltava tarkoin. Tällainen päätös on annettava heti tiedoksi asianomaiselle osapuolelle, jolle on samalla ilmoitettava ne oikeuskeinot, joita hänellä on käytettävissään kyseisen jäsenvaltion voimassa olevan lainsäädännön mukaisesti sekä näiden oikeuskeinojen soveltamisessa noudatettavat määräajat. 18 artikla Direktiivien kumoamiset Seuraavat direktiivit kumotaan [1 päivästä heinäkuuta 2002] alkaen, sanotun kuitenkaan rajoittamatta tämän direktiivin 19 artiklan soveltamista: -direktiivi 71/318/ETY -direktiivi 71/319/ETY -direktiivi 71/348/ETY -direktiivi 73/362/ETY -direktiivi 75/33/ETY -direktiivi 75/410/ETY -direktiivi 76/891/ETY -direktiivi 77/95/ETY -direktiivi 77/313/ETY -direktiivi 78/1031/ETY -direktiivi 79/830/ETY. 19 artikla Siirtymäsäännökset Poiketen siitä, mitä 6 artiklan 2 kohdassa säädetään, jäsenvaltioiden on sallittava niissä mittaustehtävissä, joita varten ne ovat määränneet lakisääteisesti valvottujen mittauslaitteiden käytöstä, sellaisten mittauslaitteiden markkinoille saattaminen ja käyttöönotto, jotka täyttävät ennen [kaksi vuotta heinäkuun 1 päivän 2002 jälkeen] sovellettavat säännöt, tämä hyväksyminen on voimassa kyseisten mittauslaitteiden tyyppihyväksynnän voimassaolon umpeutumiseen saakka, tai jos tyyppihyväksyntä on voimassa määräämättömän ajan, viiden vuoden ajan [1 päivästä heinäkuuta 2002 alkaen]. 20 artiklaSaattaminen osaksi kansallista lainsäädäntöä Jäsenvaltioiden on saatettava tämän direktiivin tämän direktiivin asetukset ja hallinnolliset määräykset voimaan ennen [1 päivää heinäkuuta 2002]. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viitteet tehdään. 21 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 22 artikla Osoitus Tämä direktiivi on osoitettu kaikille jäsenvaltioille. Tehty Brysselissä päivänä kuuta. Euroopan parlamentin puolesta Neuvoston puolesta Puheenjohtaja Puheenjohtaja LIITE I Olennaiset vaatimukset Tiedonannossa KOM(2000) 566 esitettyyn ehdotukseen tehty muutoksia ainoastaan seuraavissa kohdissa: 5. Kestävyys Mittauslaite on suunniteltava siten, että sen metrologiset ominaisuudet säilyvät riittävän vakaina valmistajan määrittelemän ajan, ottaen huomioon normaalit käyttöolosuhteet, kun laite on asianmukaisesti asennettu ja huollettu ja sitä käytetään valmistajan ohjeiden mukaisesti niissä käyttöympäristöissä, joihin se on tarkoitettu. 6. Luotettavuus Mittauslaite on suunniteltava siten, että siinä vähennetään niin paljon kuin mahdollista sellaisen vian vaikutusta, joka johtaisi mittaustuloksen epätarkkuuteen, paitsi jos vian olemassaolo on ilmeistä . 7. Soveltuvuus 7.2. Mittauslaitteen on sovelluttava sille suunniteltuun käyttötarkoitukseen ottaen huomioon käytännön työskentelyolosuhteet , eikä se saa asettaa käyttäjälle kohtuuttomia vaatimuksia oikean mittaustuloksen saamiseksi. 8. Suojaus tietojen turmeltumista vastaan 8.1 Mittauslaitteen metrologisiin ominaisuuksiin eivät saa liiallisesti vaikuttaa laitteen liittäminen toiseen laitteeseen, kytketyn laitteen mikään ominaisuus tai mikään etälaite, joka on yhteydessä mittauslaitteeseen. 10. Tuloksen näyttäminen 10.2 Tulosnäyttämän on oltava selkeä ja yksiselitteinen ja siihen on liityttävä sellaisia tunnuksia ja merkintöjä, joista käyttäjälle käy ilmi tuloksen merkityksellisyys. Näytetyn tuloksen on oltava helposti luettavissa käyttöedellytysten mukaisissa olosuhteissa. Muita lukemia voidaan näyttää edellyttäen, ettei niitä voida sekoittaa varsinaiseen lukemaan. 10.5 Kotitalouksien kulutusmittauksiin tarkoitetun mittauslaitteen, josta mittaustiedot voidaan lukea kauko-ohjatusti, , on oltava myös varustettu kuluttajan nähtävissä olevalla näytöllä. Näytössä oleva lukema on mittaustulos, jonka perusteella määritetään maksettava hinta. Liite MI-001 Vesimittarit Tiedonannossa KOM(2000) 566 esitettyyn ehdotukseen tehty muutoksia ainoastaan seuraavissa kohdissa: Lisätään 10 kohdan jälkeen: Käyttöönotto a) Jos jäsenvaltio määrää mittauksesta asuinympäristössä, sen on sallittava, että kyseinen mittaus suoritetaan millä tahansa luokkaan 1 kuuluvalla mittarilla. b) Jos jäsenvaltio määrää mittauksesta liiketiloissa ja/tai kevyen teollisuuden tiloissa, sen on sallittava, että kyseinen mittaus suoritetaan millä tahansa luokkaan 1 kuuluvalla mittarilla. Jäsenvaltion on varmistettava, että tilavuusvirta-alueen määrittelee jakelija tai lainsäädännössä osoitettu mittarin asennuksen suorittava henkilö, jotta mittari on sopiva ennakoidun tai kohtuullisesti ennakoitavissa olevan kulutuksen tarkkaan mittaukseen. c) Mitä tulee edellä olevan 2, 3, 4 ja 5 kohdan vaatimuksiin, jäsenvaltio voi määritellä laitteiden käyttöönottoa koskevat edellytykset 6 artiklan 3 kohdassa säädettyjen perusteiden nojalla. Lisätään Vaatimustenmukaisuuden arvioinnin jälkeen seuraava kappale: Suurin sallittu virhearvo on varmistettava vaatimustenmukaisuuden arviointimenettelyssä valmistajan ilmoittaman luokan ja tilavuusvirta-alueen perusteella. Liite MI-002 Kaasumittarit Tiedonannossa KOM(2000) 566 esitettyyn ehdotukseen tehty muutoksia ainoastaan seuraavissa kohdissa: Lisätään 10 kohdan jälkeen: Käyttöönotto a) Jos jäsenvaltio määrää mittauksesta asuinympäristössä, sen on sallittava, että kyseinen mittaus suoritetaan millä tahansa luokkaan 1.5 kuuluvalla mittarilla. b) Jos jäsenvaltio määrää mittauksesta liiketiloissa ja/tai kevyen teollisuuden tiloissa, sen on sallittava, että kyseinen mittaus suoritetaan millä tahansa luokkaan 1 ja/tai luokkaan 1.5 kuuluvalla mittarilla. Jäsenvaltion on varmistettava, että tilavuusvirta-alueen määrittelee jakelija tai lainsäädännössä osoitettu mittarin asennuksen suorittava henkilö, jotta mittari on sopiva ennakoidun tai kohtuullisesti ennakoitavissa olevan kulutuksen tarkkaan mittaukseen. c) Mitä tulee edellä olevan 2, 3, 4 ja 5 kohdan vaatimuksiin, jäsenvaltio voi määritellä laitteiden käyttöönottoa koskevat edellytykset 6 artiklan 3 kohdassa säädettyjen perusteiden nojalla. Lisätään Vaatimustenmukaisuuden arvioinnin jälkeen seuraava kappale: Suurin sallittu virhearvo on varmistettava vaatimustenmukaisuuden arviointimenettelyssä valmistajan ilmoittaman luokan ja tilavuusvirta-alueen perusteella. Liite MI-003 Sähkömittarit Tiedonannossa KOM(2000) 566 esitettyyn ehdotukseen tehty muutoksia ainoastaan seuraavissa kohdissa: Lisätään 10 kohdan jälkeen: Käyttöönotto a) Jos jäsenvaltio määrää mittauksesta asuinympäristössä, sen on sallittava, että kyseinen mittaus suoritetaan millä tahansa luokkaan 2 kuuluvalla mittarilla. b) Jos jäsenvaltio määrää mittauksesta liiketiloissa ja/tai kevyen teollisuuden tiloissa, sen on sallittava, että kyseinen mittaus suoritetaan millä tahansa luokkaan 1 ja/tai luokkaan 2 kuuluvalla mittarilla. Jäsenvaltion on varmistettava, että tilavuusvirta-alueen määrittelee jakelija tai lainsäädännössä osoitettu mittarin asennuksen suorittava henkilö, jotta mittari on sopiva ennakoidun tai kohtuullisesti ennakoitavissa olevan kulutuksen tarkkaan mittaukseen. c) Mitä tulee edellä olevan 4 kohdan vaatimuksiin, jäsenvaltio voi määritellä laitteiden käyttöönottoa koskevat edellytykset 6 artiklan 3 kohdassa säädettyjen perusteiden nojalla. Lisätään Vaatimustenmukaisuuden arvioinnin jälkeen seuraava kappale: Suurin sallittu virhearvo on varmistettava vaatimustenmukaisuuden arviointimenettelyssä valmistajan ilmoittaman luokan ja tilavuusvirta-alueen perusteella. Liite MI-004 Lämpömittarit Tiedonannossa KOM(2000) 566 esitettyyn ehdotukseen tehty muutoksia ainoastaan seuraavissa kohdissa: Lisätään 10 kohdan jälkeen: Käyttöönotto a) Jos jäsenvaltio määrää mittauksesta asuinympäristössä, sen on sallittava, että kyseinen mittaus suoritetaan millä tahansa luokkaan 3 kuuluvalla mittarilla. b) Jos jäsenvaltio määrää mittauksesta liiketiloissa ja/tai kevyen teollisuuden tiloissa, sen on sallittava, että kyseinen mittaus suoritetaan millä tahansa luokkaan 2 ja/tai luokkaan 3 kuuluvalla mittarilla. Jäsenvaltion on varmistettava, että tilavuusvirta-alueen määrittelee jakelija tai lainsäädännössä osoitettu mittarin asennuksen suorittava henkilö, jotta mittari on sopiva ennakoidun tai kohtuullisesti ennakoitavissa olevan kulutuksen tarkkaan mittaukseen. c) Mitä tulee edellä olevan 1 kohdan vaatimuksiin, jäsenvaltio voi määritellä laitteiden käyttöönottoa koskevat edellytykset 6 artiklan 3 kohdassa säädettyjen perusteiden nojalla. Lisätään Vaatimustenmukaisuuden arvioinnin jälkeen seuraava kappale: Suurin sallittu virhearvo on varmistettava vaatimustenmukaisuuden arviointimenettelyssä valmistajan ilmoittaman luokan ja tilavuusvirta-alueen perusteella. Liite MI-008 Kiintomitat Tiedonannossa KOM(2000) 566 esitettyyn ehdotukseen tehty muutoksia ainoastaan seuraavissa kohdissa: Lisätään luvun I johdantoon: Kuitenkin vaatimuksen, joka koskee jäljennöksen toimittamista vaatimustenmukaisuudesta annetusta vakuutuksesta, voidaan katsoa koskevan laite-erää tai tavaralähetystä pikemminkin kuin yksittäisiä laitteita. Lisätään luvun II johdantoon: Kuitenkin vaatimuksen, joka koskee jäljennöksen toimittamista vaatimustenmukaisuudesta annetusta vakuutuksesta, voidaan katsoa koskevan laite-erää tai tavaralähetystä pikemminkin kuin yksittäisiä laitteita. Tämän lisäksi ei sovelleta vaatimusta, jonka mukaan laitteeseen on merkittävä perustarkkuusluokka.